

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002666471 2024 08233 001 000 060 107 04 033**

**Датум: 20. 09. 2024. године**

**Л А П О В О**

На основу члана 32. став 1. тачка 9. Закона о локалној самоуправи („Службени гласник РС“, бр. 129/07 и 83/14 и др. закон, 101/16, 47/18 и 111/2021- др. закон), члана 45. и 46. Закона о култури („Службени гласник РС“, бр. 72/09,13/16 и 30/16-испр., 6/20, 47/2021, 78/2021 и 76/2023), члана 37. тачка 12. Статута општине Лапово („Службени гласник општине Лапово“ бр. 2/19), члана 14. алинеја 5. и члана 31. Одлуке о усклађивању Одлуке о оснивању Центра за културу „Стефан Немања“ Лапово са Законом о култури („Службени гласник општине Лапово“ бр. 9/23), Скупштина општине Лапово, на седници одржаној дана 20. септембра 2024. године, донела је

 **Р Е Ш Е Њ Е**

**О ИМЕНОВАЊУ ЧЛАНОВА НАДЗОРНОГ ОДБОРА**

**ЦЕНТРА ЗА КУЛТУРУ „СТЕФАН НЕМАЊА“ ЛАПОВО**

**Члан 1.**

 У Надзорни одбор Центра за културу „Стефан Немања“ Лапово, на мандатни период од 4 године, именују се:

 **Из реда оснивача:**

**-**  Јованка Божанић, из Лапова - председник,

- Гордана Јовановић, из Лапова;

**Из реда запослених:**

 **-**  Дејан Станковић, из Лапова.

**Члан 2.**

 Права и дужности чланова Управног одбора утврђени су Статутом Центра за културу „Стефан Немања“ Лапово.

**Члан 3.**

 Решење објавити у „Службеном гласнику општине Лапово“.

**О б р а з л о ж е њ е**

 Правни основ за доношење овог Решења налази се у члану 32. став 1. тачка 9. Закона о локалној самоуправи и члану 37. став 1. тачка 12. Статута општине Лапово, којима је прописано да Скупштина општине именује и разрешава управне и надзорне одборе установа чији је оснивач, у складу са Законом.

 Законом о култури у члану 45. прописано је да надзорни одбор има три члана и обавља надзор над пословањем установе, као и да чланове надзорног одбора именује и разрешава оснивач, а да председника надзорног одбора именује оснивач из реда чланова надзорног одбора, док је одредбама члана 46. прописано да ако је оснивач установе јединица локалне самоуправе, највише једна трећина чланова надзорног одбора именује се из реда запослених у установи, на предлог репрезентативног синдиката установе, а уколико не постоји репрезентативни синдикат, на предлог већине запослених.

 Разлог доношења овог Решења је истек мандата овог органа управљања управљања и потреба именовања нових чланова.

На предлог овлашћених предлагача, донето је Решење као у диспозитиву.

**ПРЕДСЕДНИЦА**

**Мирела Раденковић**